<http://schema.org/articleBody>
"Qualsevol director honest sap que \u00E9s indecor\u00F3s que els proletaris de la ind\u00FAstria quedin ocults en aquells cr\u00E8dits microsc\u00F2pics del final de la pel\u00B7l\u00EDcula que ning\u00FA no es queda a veure. Cablistes, auxiliars, atrezzistes, meritoris i d&amp;#039;altres an\u00F2nims s\u00F3n, malgrat tot, peces de Lego cabdals en el projecte. I el cineasta \u00E9s com un titellaire que no faria res sense les seves marionetes. Ara b\u00E9, els fils no es mouen sols i dep\u00E8n del geni de cada director que tot plegat arribi a bon port. \u00C9s per aquest art particular que sempre se&amp;#039;ls professa tanta devoci\u00F3.Cada mes de gener, els acad\u00E8mics de Hollywood de la branca de direcci\u00F3 decideixen quins s\u00F3n els cinc millors cineastes que han estrenat pel\u00B7l\u00EDcula en l&amp;#039;\u00FAltim any i els planten a les portes dels Oscars. Els cinc seleccionats que avui esperen que es faci fosc amb candeletes s\u00F3n Darren Aronofsky per Cisne negro , els germans Coen per Valor de ley , Tom Hooper per El discurs del rei , David Fincher per La red social i David O. Russell per The fighter . Cadascun d&amp;#039;ells, amb els seus partidaris i els seus detractors, es juguen aquesta nit una gota de prestigi, que ha caigut, en altres edicions, sobre alguns dels grans mestres de la hist\u00F2ria, com John Ford i Billy Wilder.Cos a cos El discurs del rei \u00E9s, segurament, la pel\u00B7l\u00EDcula preferida d&amp;#039;aquest any. Si m\u00E9s no, hi ha poques enquestes que diguin el contrari. Ara b\u00E9, tot i que el seu director Tom Hooper arriba amb for\u00E7a a la palestra, no es pot negar que Fincher porta una carrossa tirada per dos unicorns:  La red social  ja li ha valgut el Bafta i el Globus d&amp;#039;Or al millor director. No \u00E9s la primera vegada que Fincher es disputa un Oscar. Fa dos anys ja va ser candidat a l&amp;#039;estatueta per El curi\u00F3s cas de Benjamin Button , tot i que el premi va ser per al brit\u00E0nic Danny Boyle per  Slumdog millionaire .Per\u00F2 si la cosa va de veterans, els Coen s\u00F3n candidats amb una bona motxilla. Fa tres anys van endur-se l&amp;#039;estatueta per No \u00E9s pa\u00EDs per a vells , onze anys despr\u00E9s d&amp;#039;haver competit per l&amp;#039;Oscar al millor director amb la seva pel\u00B7l\u00EDcula del 1996, Fargo.Amb menys punts arriba Russell, debutant en la gala, que ja va perdre la lluita pel Globus d&amp;#039;Or davant Fincher. El cas d&amp;#039;Aronofsky \u00E9s m\u00E9s inquietant.Cisne negro \u00E9s de les obres que aspiren a la millor direcci\u00F3 i  que acumula menys nominacions. Nom\u00E9s \u00E9s candidata a cinc categories. Per\u00F2 en totes cinc se situa amb una convicci\u00F3 que fa tremolar els contrincants. Els resultats, senyors, aquesta nit."^^<http://www.w3.org/2001/XMLSchema#string>
<http://www.arabalears.cat/cultura/poma-discordia-cinc-cineastes_0_434956566.html>